Instema' storbju sħiħ! Għajjat li jċaqlaq is-siġar u għajjat li jtarxek. Il-ġgant ħotbi kien irrabjat għax it-tlett itfal skjavi tiegħu ħarbu minn taħt għajnejh, issa min kien ser inaddaf? In-nies tar-raħal kienu jafu xi jsarraf u xħin raw ir-ragħwa ħierġa minn ħalqu kulħadd prova jitbiegħed mill-periklu imma kulħadd kien imbikkem li kien se jitlef daru. Tlett itfal kellhom tbissima fuq fommhom, Mark, John u Helen kienu ħarbu mill-qilla tal-ġgant. Mark kien tifel fartas u l-ikbar fost l-aħwa li flimkien kienu nqabdu mill-ġgant sentejn qabel. John kien tifel fuq ruħu u hu mexxa l-pjan għall-ħarba. Helen kienet tifla kwieta bilkemm titniffes u minn dak iż-żmien li damet għand il-ġgant żdiedet. Il-pjan kien li waqt l-ikel iħeġġu l-ġgant jixrob iżjed mis-soltu ħalli jintilef f'nagħsa ħelwa u jkunu jistgħu jkissru xi tieqa u jaħarbu. Il-pjan irnexxa u ħarbu. Issa kienu ser jirritornaw mal-familjari tagħhom li min jaf kif qatgħu qalbhom li jerġgħu jarawhom. Issa kienu mistoħbijin wara siġra kbira tal-ħarrub u kienu qed jaraw kollox. Huma ħadu pjaċir jaraw dak l-imgħarraq ta' ġgant aħmar nar imbaqbaq għax kif jgħidu l-assenza fil-fliexken iż-żgħar qiegħda. Il-ġgant issa għeja jitbaqbaq u mar lura lejn il-kastell tiegħu iżda kien determinat li jsib it-tfal li kienu jġibulu l-art nadifa tazza. Imma qatt ma rnexxielu u dan nista' nikkonfermah jien li jien ħabib kbir tat-tfal.
Il-Ħarba ta' Tlett Itfal – Kyle Attard 7b